શીર્ષક: કેરળ હાથણી : જીવવા માટે ગર્ભવતી હાથણી ત્રણ દિવસ પાણીમાં ઊભી રહી, આખરે મરી ગઈ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
નદીમાં સૂંઢ નાખી ઊભી રહેલી હાથણી

શંકા છે કે કેટલાંક મસ્તીખોર તત્ત્વોએ હાથણીને વિસ્ફોટકભરેલું અનનાસ હાથણીને ખવડાવી દીધું હતું. 

માણસ અને પ્રાણી વચ્ચેના સંઘર્ષમાં આ ઘટના એ માનવતાના પતનની વધુ એક કહાણી છે.

વનવિભાગના અધિકારીઓ પ્રમાણે હાથણીની ઉંમર 14-15 વર્ષ હતી. 

ઈજાગ્રસ્ત થયા બાદથી તે એટલી પીડામાં હતી કે તે ત્રણ દિવસ સુધી વેલિયાર નદીમાં ઊભી રહી અને તેની સારવાર કરવાના તમામ પ્રયત્નો નિષ્ફળ રહ્યા હતા.

આ સમગ્ર સમય દરમિયાન તેનું મોઢું અને સૂંઢ પાણીની અંદર જ રહ્યાં. 

સાઇલેંટ વૅલી નેશનલ પાર્ક, પલક્કડના વાઇલ્ડલાઇફ વૉર્ડન સેમુઅલ પચાઉએ બીબીસી ગુજરાતી સાથેની વાતચીતમાં કહ્યું કે, 'અમે એ સ્થળની ઓળખ નથી કરી શક્યા, જ્યાં તે ઈજાગ્રસ્ત થઈ હતી. તે માત્ર પાણી જ પી રહી હતી. કદાચ તેને આવું કરવાથી રાહત મળી રહી હશે. તેનું જડબું બંને તરફથી ગંભીરપણે ઈજાગ્રસ્ત થયું હતું. તેના દાંત પણ તૂટી ગયા હતા.'

પલ્લકડ જિલ્લાના મન્નારકડ વિસ્તારના વનઅધિકારી સુનીલ કુમારે બીબીસીને જણાવ્યું કે, 'વનવિભાગના અધિકારીઓને આ હાથણી 25 મેના રોજ મળી હતી, ત્યારે તે નજીકના એક ખેતરમાં પહોંચી ગઈ હતી, કદાચ એ પોતાના ગર્ભસ્થ શિશુ માટે કંઈક ભોજન મેળવવા માગતી હશે.'

ગર્ભવતી હાથણીની હત્યાના કેસમાં પોલીસે એક શખ્સની ધરપકડ કરી છે. 

સમાચાર સંસ્થા એએનઆઈના અહેવાલ પ્રમાણે કેરળના વન અને પર્યાવરણમંત્રી રાજૂએ જણાવ્યું કે આ કેસમાં અન્ય કેટલાક લોકો પણ સંકળાયેલા છે અને તેમની શોધખોળ ચાલી રહી છે. 

મંત્રીના જણાવ્યા અનુસાર આ કેસમાં આકરાં પગલાં લેવામાં આવશે, જેથી ભવિષ્યમાં આ પ્રકારની ઘટના રોકી શકાય. 

વનવિભાગે આ કેસની તપાસ માટે ત્રણ ટીમની રચના કરી છે. આ માલમે જે વ્યક્તિની ધરપકડ થઈ છે, હત્યા તેણે જ કરી છે કે કેમ એ હજુ સ્પષ્ટ થયું નથી.

બચાવનો પ્રયાસ નિષ્ફળ રહ્યો

હાથણીના ઈજાગ્રસ્ત થવાનો આ કિસ્સો ત્યારે લોકોની નજરમાં આવ્યો જ્યારે રેપિડ રિસ્પોન્સ ટીમના વનઅધિકારી મોહન કૃષ્ણનનને ફેસબુક પર આ ઘટના વિશે એક ભાવુક પોસ્ટ લખી.

તેમણે પોતાની પોસ્ટમાં લખ્યું કે, ઈજાગ્રસ્ત થયા બાદ હાથણી એક ગામમાંથી ભાગીને બહાર નીકળી, પરંતુ તેણે કોઈનેય હાનિ ન પહોંચાડી.

હાથણીની તસવીરો ફેસબુક પર પોસ્ટ કરતાં તેમણે લખ્યું કે તે નેકદિલ હતી.

તેઓ જણાવે છે કે આ તસવીરોમાં હાથણીને થઈ રહેલી પીડા કેદ નથી થઈ શકી.

તેમજ સુનીલ કુમારનું કહેવું છે કે વનવિભાગે અન્ય હાથીઓની મદદથી હાથણીને બહાર કાઢવાના પ્રયાસ કર્યા, પરંતુ તેમને તેમાં...